На основу члана 43 став 1 тачка 3 Закона о запошљавању и осигурању за случај незапослености („Сл. гласник РС“, бр. 36/09, 88/10и 38/15)и члана 36Правилника о критеријумима, начину и другим питањима од значаја за спровођење мера активне политике запошљавања („Сл. гласник РС“, бр. 102/15)

**НАЦИОНАЛНАСЛУЖБАЗАЗАПОШЉАВАЊЕ**

**Расписује**

**JАВНИ ПОЗИВ**

**ПОСЛОДАВЦИМА ЗА СУБВЕНЦИЈУ ДЕЛА ЗАРАДЕКОРИСНИКА НОВЧАНЕ СОЦИЈАЛНЕ ПОМОЋИ У 2016.ГОДИНИ**

**I ОСНОВНЕ ИНФОРМАЦИЈЕ**

Мераподразумева одобравање субвенције послодавцима ради активације незапослених корисника новчане социјалне помоћи, у циљу њихове радно-социјалне интеграције и смањења зависности од давања из система социјалне заштите.

Субвенција се одобрава послодавцукоји припада приватном сектору и запошљава незапосленог корисника новчане социјалне помоћи који се води на евиденцији Националне службе за запошљавање (у даљем тексту: Национална служба), а реализује се кроз:

* субвенцију дела зараде послодавцу у износу до15.000,00 динара по лицу на месечном нивоу,за пун фонд радних часова, у трајању од 12 месеци од дана заснивања радног односа;
* обавезузадржавања лица у радном односу најкраће6 месеци након истека периода за који је остварено право на субвенцију.

Јавни позив послодавцима за субвенцију дела зараде корисника новчане социјалне помоћипредставља основ за доделу de minimis државне помоћи.

**IIПОДНОШЕЊЕ ЗАХТЕВА**

**Услови**

Право на доделу субвенције дела зараде корисника новчaне социјалне помоћи послодавац може остварити под условом да:

* поднесе захтев за субвенцијудела зараде корисника новчане социјалне помоћи;
* припада приватном сектору (предузетници и правна лица код којих је удео приватног капиталау власничкој структури 100%);
* запошљава незапосленогкорисника новчане социјалне помоћи који је пријављен на евиденцију Националне службе;
* није смањивао број запослених најмање три месеца пре подношења захтева, осим у случају природног одлива запослених(остваривање права на пензију, смрт запосленог и отказ од стране запосленог);
* измириo је обавезе по основу пореза и доприноса за обавезно социјално осигурање запослених, за последња три месеца која претходе месецу у коме је поднет захтев и има најмање једног запосленог (под запосленим лицем, у складу са законом, подразумева се свако лице пријављено на обавезно социјално осигурање);
* не запошљава лица која су у периоду од три месеци пре подношења захтева за доделу субвенције била у радном односу код тог послодавца, односно код послодавца који је оснивач или повезано лице са послодавцем подносиоцем захтева;
* испунио је ранијe уговорнe обавезe и измирио дуговања према Националној служби, осим за обавезе чија је реализација у току, уколико исте редовно измирује.

**Документација за подношење захтева:**

* захтевзасубвенцију дела зараде корисника новчане социјалне помоћи на прописаном обрасцу Националне службе;
* фотокопија решења надлежног органа о упису у регистар, уколико подносилац захтева није регистрован у АПР;
* извод из појединачне пореске пријаве о обрачунатим порезима и доприносима (ППП ПД) штампан из електронске базе података Пореске управе (ЕБП-ПУРС), оверен од стране послодавца, за пријаве поднете у 3 месеца која претходе месецу у коме је поднет захтев;
* извод из банке, као доказ да су исплаћена средства за зараду и да су уплаћени припадајући порези и доприноси, за пријаве поднете у 3 месеца која претходе месецу у коме је поднет захтев;
* уколико је подносилац захтева предузетник који паушално измирује пореске обавезе, доставља уверење Пореске управе о измиреним обавезама на име доприноса за обавезно социјално осигурање, до месеца који претходи подношењу захтева;
* обавештење подносиоца захтева о раније примљеној државној помоћи мале вредности, на прописаном обрасцу Националне службе;
* уколикоједошлодосмањења бројазапослених уследприродног одлива запослених, потребноједоставитиодговарајућидоказ.

Национална служба задржава право да тражи и друге доказе релевантне за одлучивање о захтеву подносиоца.

Захтев засубвенцијудела зарадекорисника новчане социјалне помоћи подноси се у два примерка,надлежној организационој јединици Национaлне службе, према седишту послодавца или организационе јединице у којој се реализује програм, непосредно или путем поште, на прописаном обрасцу који се може добити у свакој организационој јединици Национaлне службе или преузети на сајтуwww.nsz.gov.rs.

**III ДОНОШЕЊЕ ОДЛУКЕ**

**Провера поднетих захтева**

Национална служба врши проверу поднетих захтева, односно проверу испуњености услова Јавног позива и приложене документације.

Одлуку о одобравању субвенције дела зараде корисника новчане социјалне помоћи послодавцу који запосли до 19 корисника новчане социјалне помоћидоноси директор филијале, по овлашћењу директора Националне службеили други запослени којег овласти директор Националне службе,у рокудо30данаодданаподношењазахтевапослодавца.

Одлуку о одобравању субвенције дела зараде корисника новчане социјалне помоћи послодавцукоји запосли 20 и више корисника новчане социјалне помоћидоноси директор Националне службе, уз претходну сагласност Управног одбора.

Национална служба задржава право да приликом одлучивања по поднетом захтеву изврши смањење предвиђеног броја лица.

**IV ЗАКЉУЧИВАЊЕ УГОВОРА**

Директор филијале, по овлашћењу директора Националне службе, или други запослени којег овласти директор Националне службе и подносилац захтева, у року до 30 дана од дана доношења одлуке о одобравању субвенције дела зараде корисника новчане социјалне помоћи закључују уговор, којим се уређују међусобна права и обавезе.

Сви уговори морају бити закључени у току календарске године у којој је донета одлука.

**Документација за закључивање уговора:**

* доказ о заснивању радног односа за лице које се запошљава (уговор о раду и пријава на обавезно социјално осигурање); датум заснивања радног односа мора да буде после датума доношења одлуке;
* доказ надлежногцентра за социјални рад којим се потврђује да је лице које се запошљава корисник новчане социјалне помоћи(напомена:у тренутку потписивања уговора лице треба да има статус корисника новчане социјалне помоћи);
* средства обезбеђења уговорних обавеза;
* потврда о пријему захтева за регистрацију менице (за правно лице);
* фотокопија картона депонованих потписа код пословне банке, за текући рачун на који ће бити пренета средства по основу субвенције дела зараде;
* фотокопија/очитана лична карта одговорног лица корисника средстава/жиранта и
* други докази у зависности од статуса жиранта.\*

У циљу закључивања уговора послодавац је у обавези да достави и одговарајућа средства обезбеђења уговорних обавеза, која могу бити:

1. **За предузетника**:

* за одобрена средства у износу до **1.000.000,00 динара**-две истоветне бланко трасиране менице корисника средстава са два жиранта и меничним овлашћењима;
* за одобрена средства у износу **од 1.000.001,00динара и више** - гаранција банке у вредности одобрених средстaва са роком важења од 24 месеца од дана издавања и једна бланко трасирана меница са једним жирантом и меничним овлашћењем.

1. **За правно лице**:

* за одобрена средства у износу **до 1.000.000,00динара** - две истоветне бланко соло менице са меничним овлашћењима;
* За одобрена средства у износу **од 1.000.001,00динара и више**-гаранција банке у вредности средстaва са роком важења од 24 месеца од дана издавања и једна бланко соло меница са меничним овлашћењем.

\*Жирант може бити свако пословно способно физичко лицекоје има редовна месечна примања на име зараде или пензије, као и физичко лице које самостално обавља делатност (предузетник), односно лице које самостално обавља делатности у складу са посебним законом (нпр. aдвокат, нотар, приватни извршитељ и сл.).

**V ОБАВЕЗЕ ИЗ УГОВОРА**

Послодавац - корисник субвенције дужан је да:

* са лицем заснује радни однос са пуним радним временом, при чему Национална служба прати реализацију уговорне обавезе 18 месеци од дана заснивања радног односа;
* у случају престанка радног односа са лицем за које је оствaрено право, послодавац је у обавези да у року од 30 дана од дана престанка радног односа заснује радни однос са пуним радним временом са другим незапосленим корисником новчане социјалне помоћи и да то лице задржи у радном односу најмање до истека уговором предвиђеног рока, увећаног за период у коме је извршена замена;
* врши исплату зарадеза лице за које је остварио право на субвенцију и измирује обавезе по основу пореза и доприноса за обавезно социјално осигурање, у складу са законом;
* до краја месеца за текући месец достави Националној служби захтев за исплату субвенције дела зараде за корисника новчане социјалне помоћи;
* уз захтев за исплату субвенције дела зараде за корисника новчане социјалне помоћи достави доказе о исплаћеној заради за претходни месец и уплати припадајућих пореза и доприноса за обавезно социјално осигурање за лице за које је остварио право на субвенцију;
* обавести Националну службу о свим променама које су од значаја за реализацију уговора у року од осам дана од дана настанка промене;
* омогући Националној служби праћење реализације уговорне обавезе.

У случају неиспуњења или делимичног испуњења обавеза из уговора, корисник субвенције је у обавези да врати цео или сразмерни износ исплаћених средстава, увећанза законску затезну камату.

**VIОСТАЛЕИНФОРМАЦИЈЕ**

Све додатне информације могу се добити у свакој организационој јединициНационалне службе, путем Позивног центра Национaлне службе: 0800-300-301 и на сајту Националне службе- [www.nsz.gov.rs](http://www.nsz.gov.rs).

Јавни позив је отворен од дана објављивања до утрошка расположивих средстава, а најкасније до 30.11.2016. године.